KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2024. szeptember 18 –i  ülésére)


TÁRGY: A 2. SZÁMÚ FELNŐTT HÁZIORVOSI KÖRZET MŰKÖDTETÉSE


[bookmark: _Hlk173142696]A Juniper-Med Egészségügyi Szolgáltató Korlátolt Felelősségű Társaság (székhelye: 6200 Kiskőrös, Petőfi Sándor út 14.) (továbbiakban: Kft.) ügyvezetője dr. Schütz Nikolett háziorvos Kiskőrös Város Önkormányzatával (a továbbiakban: Önkormányzat) kötött feladat-ellátási szerződés alapján 2018. november 1-jétől látja el a 2. számú felnőtt háziorvosi körzetben a háziorvosi feladatokat. 
Dr. Schütz Nikolett a Kft. ügyvezetőjeként és a feladatot ellátó orvosként tervezett költözése miatt a KFT. és az Önkormányzat között létrejött 1049-4 /2023. számú feladat-ellátási szerződést 2024. április 1. napjával felmondta. A feladat-ellátási szerződés 24. pontja alapján a feladat-ellátási szerződés 2024. szeptember 30. napjával szűnik meg.

Az önálló orvosi tevékenységről szóló 2000. évi II. törvény (a továbbiakban: Öotv.) 1. § (2) bekezdés b)-c) pontjai szerint a praxisjog az Országos Kórházi Főigazgatóság, mint praxiskezelő által az alap- és működési nyilvántartásban szereplő orvos szakképesítéssel rendelkező személy részére adott önálló orvosi tevékenység nyújtására jogosító engedélyben foglalt jog, amely alapján önálló orvosi tevékenység területi ellátási kötelezettséggel, meghatározott körzetben végezhető. 
Az Öotv. 2. § (3) bekezdés alapján a praxisjog olyan személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet (a továbbiakban: Korm. rendelet) 13/A. § (1) bekezdése szerint a praxisjog elidegenítésére a feladat-ellátási szerződés megszűnését követő 6 hónap alatt van lehetőség.

Dr. Schütz Nikolett háziorvos 2024. szeptember 12. napján személyesen megjelent a Kiskőrösi Polgármesteri Hivatalban és a 2. számú felnőtt háziorvosi körzethez kapcsolódó praxisjog elidegenítésére létrejött 2024. szeptember 11. napján kelt adásvételi szerződés becsatolásával bejelentette az Önkormányzatnak a praxisjog elidegenítési szándékát. Dr. Schütz Nikolett háziorvos a praxisjogát Nemesné Dr. Kelemen Valéria részére 2024. december 1. napjával kívánja elidegeníteni.

Nemesné Dr. Kelemen Valéria  a Semmelweis Egyetemen Általános Orvostudományi Karán 2002. szeptember 14. napján szerzett orvosdoktor diplomát, majd 2018. november 26. napján a háziorvostan szakvizsgát tett. 

Az  Öotv.2.§ (2) bekezdése úgy rendelkezik, hogy a praxisjog alapján végezhető önálló orvosi tevékenység - törvényben meghatározott kivétellel - csak a praxiskezelő határozatában megállapított háziorvosi körzetben folytatható.

Az Öotv. 2/A. §-a szerint a praxisjog elidegenítésére vonatkozó szándékát az azt elidegeníteni kívánó személy – ha van a praxisjogot megszerezni kívánó orvos, őt is megjelölve – bejelenti a praxiskezelőnek és az adott praxisjoggal érintett települési önkormányzatnak. 
Ha az önkormányzat – a praxiskezelő véleményének kikérését követően – 
a) a praxisjogot megszerezni kívánó orvossal – a praxisjog megszerzése esetén – az adott körzetben feladat-ellátási szerződést kíván kötni, erről a felek előszerződést kötnek, 
b) nem kíván a praxisjogot megszerezni kívánó orvossal az adott körzetben feladat-ellátási szerződést kötni, erről a praxisjog elidegenítésére vonatkozó szándék bejelentési napjától számított 45 napon belül nyilatkoznia kell. 
Ha az önkormányzat a fenti 45 napos határidőben nem nyilatkozik, úgy kell tekinteni, hogy a praxisjogot megszerezni kívánó háziorvossal az adott körzetben a feladat-ellátási szerződést meg kívánja kötni. Ebben az esetben a bejelentés napjától számított 90 napon belül az adott körzetre vonatkozóan a feladat-ellátási szerződést az önkormányzat és a praxisjogot megszerezni kívánó orvos megköti. 

Ha a települési önkormányzat nem szándékozik a praxisjogot megszerezni kívánó orvossal  feladat-ellátási szerződést kötni, úgy a települési önkormányzat, valamint a praxiskezelő  jelöl meg más, a praxisjogot megszerezni kívánó orvost. A praxiskezelő kizárólag akkor jelölhet az önkormányzat véleményének kikérését követően más orvost, ha azt jogszabályban meghatározott ellátásbiztonsági és gazdaságossági szempontok indokolják és az ezeknek megfelelő orvost az érintett önkormányzat a javaslattételt követő 6 hónapon belül sem jelöli meg. 

Nemesné Dr. Kelemen Valéria a háziorvosi feladatellátást továbbra is a Kiskőrös, Petőfi Sándor u. 14. szám alatti orvosi rendelőben, változatlan rendelési időben szeretné biztosítani.
A rendelési idő:  
hétfő: 8-12 óra
kedd:12-16 óra
szerda: 8-12 óra
csütörtök: 8-12 óra
péntek: 8-12 óra

Vállalja a körzetben dolgozó két ápoló továbbfoglalkoztatását is. 

A Képviselő-testület kedvező döntése esetén Nemesné Dr. Kelemen Valéria társas vállalkozás – a KELVITIA Egészségügyi Szolgáltató Korlátolt Felelősségű Társaság (székhelye: 6200 Kiskőrös, Hunyadi János utca 1.C lpház. fszt 3.) -  tagjaként kívánja biztosítani 2024. december 1. napjától a 2. számú felnőtt háziorvosi körzetben a háziorvosi feladatokat. 

A Korm. rendelet 4.§ (1) bekezdése szerint a praxisengedélyt az Országos Kórházi Főigazgatóság annak az orvosnak adja ki, aki háziorvosi tevékenység végzésére a vonatkozó jogszabályok rendelkezési szerint jogosult, és megfelel a  Korm. rendelet 4. § (2)-(3) bekezdés szerinti feltételeknek. A praxisengedély kiadása iránti kérelemhez mellékelni kell a kérelmező és az önkormányzat által kötött előszerződést.
 A praxisjoggal rendelkező háziorvossal köthet csak az Önkormányzat feladat-ellátási szerződést, mely a működési engedély kiadásának egyik előfeltétele. A működési engedélyt a hatáskörrel és illetékességgel rendelkező egészségügyi államigazgatási szerv adja ki, ennek megszerzése után kezdheti meg tevékenységét a praxisjoggal rendelkező orvos.

A sürgősségi előterjesztés indoka, hogy dr. Schütz Nikolett háziorvos a praxisjog elidegenítésére vonatkozó szándékát a képviselő-testületi anyagkiküldést követően jelentette be az Önkormányzatnak.

A fentiek alapján a folyamatos betegellátás biztosítása érdekében javaslom, hogy a Képviselő-testület a határozat-tervezet szerint döntsön. 


Kiskőrös, 2024. szeptember 12.

                                                                                   			  Domonyi László sk.
                                                                                           		     polgármester







HATÁROZAT-TERVEZET


A Képviselő-testület

1. megállapítja, hogy Kiskőrös Város Önkormányzata és a Juniper-Med Egészségügyi Szolgáltató Korlátolt Felelősségű Társaság (székhelye: 6200 Kiskőrös, Petőfi Sándor út ügyvezetője: Dr. Schütz Nikolett)  között létrejött 1049-4 /2023. számú feladat-ellátási szerződés Dr. Schütz Nikolett ügyvezető Kiskőrös Város Önkormányzatához 2024. április 1. napján intézett egyoldalú jognyilatkozatával 2024. szeptember 30. napjával megszűnik.

2. egyetért azzal, hogy KELVITIA Egészségügyi Szolgáltató Korlátolt Felelősségű Társasággal (székhely: 6200 Kiskőrös, Hunyadi János utca 1.C lpház. fszt 3. ügyvezetője: Nemesné Dr. Kelemen Valéria) Kiskőrös Város Önkormányzata Képviselő-testületének az egészségügyi alapellátás körzeteiről szóló 10/ 2016. (V.26.) önkormányzati rendelet 1. számú melléklete szerinti 2. számú felnőtt háziorvosi körzet területi ellátási kötelezettséggel történő működtetésére a határozat 1. számú melléklete szerinti előszerződést megkösse.

3.  felhatalmazza a polgármestert a határozat 2. pontja szerinti előszerződés aláírására. 

4. felhatalmazza a polgármestert, hogy a kiskőrösi 2. számú felnőtt háziorvosi körzetre vonatkozó, Nemesné Dr. Kelemen Valéria (működési nyilvántartási száma: 61940) háziorvos részére a praxiskezelő által kiadott praxisjogot engedélyező határozat véglegessé válásától a háziorvosi feladatok területi ellátási kötelezettséggel történő végzésére a határozat 2. számú melléklete szerinti feladat-ellátási szerződést határozatlan időre megkösse.


Felelős:	polgármester
Határidő: 	azonnal, illetve a praxisengedély megszerzését követő 30 napon belül




